Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1083

h) A nedves tárolórendszerrel üzemelõ reaktorok esetén biztosítani kell: I. azon vízmennyiségek vízkémiai és radiológiai ellenõrzésére szolgáló eszközöket, amelyekben kiégett fûtõelem manipulációja vagy tárolása történik, II. víztisztító- és szivárgásgyûjtõ rendszereket, továbbá a tárolómedence szintjét és hõmérsékletét szabályozó és monitorozó, valamint szivárgás-ellenõrzõ rendszereket. 5.6.4. Baleset-elhárítási tervezési követelmények 5.199. A veszélyforrás-elemzés során azonosított veszélyforrásokat, azok potenciális súlyossága alapján tervezési kategóriákba kell sorolni. A tervezési kategóriákat az Országos Baleset-elhárítási Intézkedési Terv határozza meg. A besorolás célja, hogy megalapozza a baleset-elhárítási felkészülés terjedelmét. A felkészülés során a veszélyforrás-elemzés által meghatározott legsúlyosabb veszélyhelyzet elhárításának képességét kell biztosítani. Ugyanakkor meg kell mutatni, hogy a felkészülés minden feltételezett kezdeti esemény és lehetséges veszélyhelyzet esetén biztosítja, hogy a megfelelõ intézkedések – osztályozás, értesítés, aktiválás és baleset-elhárítási intézkedések – végrehajtása idõben megtörténjen. 5.200. A baleset-elhárítási tevékenységet irányítók hatékony munkájához megfelelõ mûszaki, kommunikációs környezetet kell biztosítani. Ennek érdekében veszélyhelyzeti irányító központot kell kialakítani az elhárítást végzõ személyzet számára. A veszélyhelyzeti irányító központban elégséges mûszerezést és eszközöket kell biztosítani a veszélyhelyzet során szükséges beavatkozások elvégzéséhez. A veszélyhelyzeti irányító központot olyan diverz és redundáns kommunikációs rendszerrel kell felszerelni, amely alkalmas a telephelyen belüli-kívüli veszélyhelyzet elhárításért felelõs szervezeti egységek és a telephelyen kívüli veszélyhelyzet elhárításért felelõs szervezetek riasztására, valamint a blokk- és tartalékvezénylõvel, az atomerõmû egyéb fontos helyszíneivel és az atomerõmûvön kívüli baleset-elhárítási szervezetekkel történõ kommunikációra. 5.201. A gyakorlatilag lehetséges mértékben és ésszerû idõtartamig megfelelõ intézkedésekkel kell biztosítani a vészhelyzeti irányító központban tartózkodó személyzet számára a vészhelyzetbõl eredõ veszélyek elleni védelmet. A baleseti vezénylõ funkcióképességének rendszeres ellenõrzési lehetõségét biztosítani kell. 5.202. A létesítmény területén bevezetendõ óvintézkedésekhez szükséges védõeszközöket biztosítani kell. 5.203. Az Engedélyesnek a telephelyen tartózkodó minden személy riasztására alkalmas telephelyi riasztó rendszert kell kiépíteni, és gondoskodnia kell a munkavédelmi, sugárvédelmi, tûzvédelmi és létesítménybiztonsági követelményeknek megfelelõ, egyszerûen, érthetõen és tartós módon megjelölt, megbízhatóan kivilágítható biztonságos menekülési utak kialakításáról. 5.204. A baleset-elhárításban részt vevõ dolgozók számára a polgári védelmi elõírásoknak és a baleset-elhárítási tevékenységbe bevont dolgozók számának megfelelõ óvó létesítményeket kell kialakítani.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes